Talle Pretorianers sonder krag weens storm | Maroela Media
Talle Pretorianers sonder krag weens storm
'n Boom wat gedeeltelik omgeval het weens die swaar reën in Centurion. Foto: Gavin Kruis via Reënval SA
Talle inwoners van Pretoria is sedert Dinsdagaand sonder elektrisiteit gelaat ná swaar reën en stormweer oor Gauteng voorgekom het.
Lindela Mashigo, woordvoerder van die Tshwane Metro, sê die stad se beamptes staan bont om kragtoevoer in verskeie gebiede te herstel en plekke waar bome omgeval het op te ruim. "Al ons spanne werk onverpoos en spoedig om diensleweringsprobleme op te los wat deur stormweer veroorsaak is. Kragonderbrekings oor groter gebiede geniet tans voorkeur, waarna individuele kragtoevoerklagtes hanteer sal word."
Gebiede wat deur kragonderbrekings geraak word, sluit in Irene, Olympus, Monavoni, Saulsville, Raslouw, Heuwelsig, Waterkloof, Doringkloof en Olievenhoutbosch.
Mashigo sê die nat toestande het dit moeilik gemaak vir tegnici om die kragtoevoer na dié gebiede Dinsdagaand te herstel. Teen Woensdagoggend het sonnige weer oor die grootste dele van Pretoria voorgekom en dit sal na verwagting die Stad kans gee om inwoners se klagtes te hanteer.
Die Suid-Afrikaanse Weerdiens voorspel vandag 'n maksimum temperatuur van 30 °C in Pretoria met 30% kans vir niks meer nie as 3 mm reën vir die dag.
Mashigo het namens die stad om verskoning gevra vir die ongerief wat deur die kragonderbrekings veroorsaak is.
Dit het Dinsdagmiddag behoorlik Pretoria gesous. Foto: Deon Boshoff via Reënval SA
Dié reënmeter het Dinsdagaand 30mm reën in Highveld, Centurion gemeet. Foto: Tanya Grimsehl via Reënval SA
Parlementêre komitee hou oog oor studente se registrasie
Man blind ná gru-ongeluk: 'Ons lewe het handomkeer verander'
ek's baie dankbaar vir die reën, maar dit was vreeslik baie
gelukkig sal die warm son alles opsuig
Centurion het amper weg gespoel
Ag, stuur tog maar 'n bietjie reën hier Worcester se kant toe, asseblief? Ons hoor van die reën wat so "wyd-verspreid" voorkom, maar sien g'n niks daarvan hier nie!
Heerlikke reen! Die problem is, daar is nie meer spanne wat die gebiede skoon hou, en instand hou nie… die stormwater pype, inlaat ents is so verstop….. Die moet voor die Munisipaliteit se deur gele word!
Baie dankie!! Skitterende diens.
Alles oorstroom omdat gemors soos plastieksakke, blikke ens die afvoerpype verstop en water nerens kan heen nie. Die kragbokse se deure staan ook OOP …water en krag werk nie saam nie ! ! Waneer gaan die mense wakker word ! !
Limpopo · 2 maande gelede
Ons is al so moedeloos, dan steek die weer wonderlik op en vreeslike swaar weer en 10-15min later is dit oor dan skyn die son weer, geen druppel wat val nie! Hier kan met die grootste liefde n storm losbreek en plekke onder water wees met lang tye sonder krag, enige iets solank ons net bietjie reen kan kry vir die damme en droe bosveld! Ek het nog nooit hierdie droogte soos nou gesien nie! Ons dam is nou al vir die 3de jaar kurkdroog!
V [email protected] het dit gelyk soos n waterval by een van die ingangshekke soos water opgedam en uitgestroom het.
Dis waar dat skoonmaak van stormwaterslotte agterwee bly.
Hier is n groot kans vir werkskepping as iemand b y die Stadsraad net wil wakker word en die behoefte raaksien.
Die spanne het die plek skoon en netjies gehou. Sodoende was kwaad doeners ook minder op straat. Hier is n groot potensiaal vir werkskepping en onderhoud… Onderhoud is op die ou einde geld besparing!